પારડી ચંદ્રપુરમાં રહેતા અને રેતીનો વ્યવસાય કરનાર કલ્પેશ માંગેલા ઉપર હુમલો કરાયો હોવાની વાતને લઇને અંદાજે 200થી વધુ યુવકોનું ટોળું પારડી પોલીસ સ્ટેશનમાં પહોંચી ગયું હતું. ચંદ્રપુરના રહીશોએ કલ્પેશ અને તેમના પરિવાર ઉપર હુમલો કરનારા તમામ આરોપીની તાત્કાલિક ધરપકડ કરવાની માગણી કરી હતી. બીજી તરફ દિવાળીના તહેવાર હોવાથી મામલો વધુ ગંભીર ન બને એ માટે પારડી પોલીસે સ્વીફ્ટ કારમાં સવાર તમામ આરોપી સામે આઇપીસી 323 મુજબ ગુનો નોંધી તપાસ હાથ ધરી હતી. પોલીસે આ કેસમાં આરોપીની ધરપકડ કરવા માટે ચક્રો ગતિમાન કર્યા છે.